-Միշտ, ամեն տարի նշել ենք ընտանիքով, ընկերներով, հարազատներով: Ես երջանիկ ու ուրախ եմ եղել իմ ծննդյան օրերին: Այսօր էլ եմ երջանիկ, որ ծնողներս հենց այսպիսին են ու կամ, բայց ուրախ չեմ. պապան մեր կողքին չէ: Երևի ոչինչ էլ չեմ ձեռնարկի: Բայց երեկոյան հարազատներս ինձ անակնկալ արեցին. բերեցին մի տորթ` վրան սիրուն գրված «Ազատություն քաղբանտարկյալներին»: Երազանքս հենց դա է, որ Հայաստանում չլինեն քաղբանտարկյալներ: Իսկ երբ մեր երկրում, մեր բանտերում քաղբանտարկյալներ չլինեն, երբ պապան էլ կողքիս լինի, ուրախ ծննդյան տոներ կլինեն, ես էլ հանգիստ կզբաղվեմ միայն ֆուտբոլով: Մի խնդրանք ունեմ, այսօր նաև քաղբանտարկյալ Լիպարիտ Պետրոսյանի ծննդյան օրն է: Կոչ եմ անում, որ քաղաքացիները շնորհավորական բացիկներով ողողեն «Նուբարաշենի» բանտը: